Maklike grondontledings met pH-meter | Landbou
Die pH-meters wat tans oral te koop is werk, party beter as ander. Die meer duurder tipes wat met kalibrasie vloeistof en 'n houer kom waarin die elektrode geplaas kan word, werk gewoonlik die beste. Dit gee vir 'n mens 'n goeie aanduiding van die pH in water, maar 'n mens moet maar 'n volledige ontleding by 'n geakrediteerde laboratorium laat doen wat die kalkbehoefte kan bepaal. Moet asseblief nie die wolhaarstories glo wat tans in die landbou verkondig word aangaande die ideale balans soos op baie duur kursusse tans verkondig word nie.
Net 'n waarskuwing by die gebruik van die pH-meter. Die meter kom gewoonlik met twee kalibrasie oplossings, naamlik een van pH 3 en een van pH 7 of 8. Die meter moet gekalibreer word om 'n akkurate lesing te kan neem. Die elektrode moet altyd in sy spesiale vloeistof gestoor word om die sensor te beskerm. Dit is gewoonlik die duurste item wat vervang moet word. Die laboratorium sensors kan tot R3000 kos, maar die in die algemene handel is egter baie goedkoper. Lekker pH bepaal.